විද්‍යාලයේ බටහිර ගායක කණ්ඩායමේ සාමාජිකයකු විදියට මට අවස්ථාව ලැබුණා ගායනය වඩා නිවැරදි ව ප්‍රගුණ කරන්නට.එසේම වයස අවුරුදු 08 දී පමණ මා සුප්‍රකට එම්. ජී. පී. කලායතනයේ දී සංගීතඥ සිරිල් පෙරේරා යටතේ එස්රාජ් වාදනය උගත් බවද මෙහි දී විශේෂයෙන් සඳහන් කළ යුතුයි.විශේෂයෙන් ම ගිටාර් වාදනය කෙරෙහි මගේ අවධානය යොමුවුණේ පාසල් සමයෙන් අනතුරුව යි. 1971 – 1976 කාල වකවානුවේ දී මා වැඩි වශශයෙන් ම උනන්දු වූයේ ගිටාර් වාදනය හදාරන්නට යි.